# RÁMCOVÁ DOHODA

uzatvorená podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní") a podľa zákona č. 513/1991 Zb. v znení neskorších predpisov (ďalej len „Obchodný zákonník“),

(ďalej len „zmluva“)

1. Zmluvné strany

**1. 1. Objednávateľ: Univerzita Komenského v Bratislave**

Sídlo: Šafárikovo nám. 6, 814 99 Bratislava 1

Korešpondenčná adresa: Šafárikovo nám. 6, P.O.BOX 440, 814 99 Bratislava 1

 IČO: 00 397 865

 DIČ: 2020845332

 IČ DPH: SK2020845332

 Zastúpený: prof. JUDr. Marek Števček, DrSc.,rektor UK

 Osoba oprávnená na podpis zmluvy: Ing. Ingrid Kútna Želonková, PhD., kvestorka UK

 Ďalšie osoby oprávnené konať v súlade s touto zmluvou vo veciach realizácie: podľa prílohy č. 3 tejto zmluvy.

 **(ďalej len „objednávateľ")**

**1.2. Poskytovateľ:**Sídlo:

 IČO:

 DIČ:

 IČ DPH:

 Zapísaný v obchodnom registri:

 Bankové spojenie:

 IBAN

 Zastúpený:

 Osoby oprávnené konať vo veciach:

1. zmluvných:
2. vecných:

 Tel.:

 E-mail:

 **(ďalej len „poskytovateľ")**

 **(ďalej spolu aj ako „zmluvné strany“, jednotlivo „zmluvná strana“)**

**Preambula**

Táto zmluva je výsledkom procesu verejného obstarávania nadlimitnej zákazky na poskytnutie služby s názvom**: „Stravovanie zamestnancov UK prostredníctvom stravovacích poukážok v elektronickej forme“** podľa § 66 ods. 7 zákona o verejnom obstarávaní, zverejnenej vo Vestníku EÚ č. [doplní verejný obstarávateľ] zo dňa [doplní verejný obstarávateľ] a vo Vestníku verejného obstarávania číslo [doplní verejný obstarávateľ] zo dňa [doplní verejný obstarávateľ] pod značkou [doplní verejný obstarávateľ].

1. Predmet zmluvy
	1. Predmetom tejto zmluvy je záväzok poskytovateľa poskytovať objednávateľovi službu spočívajúcu v zabezpečení stravovania zamestnancov v súlade s ustanovením § 152 zákona č. 311/2001 Z. z. Zákonník práce v znení neskorších predpisov a to prostredníctvom elektronických stravovacích poukážok v elektronickej forme - elektronických stravovacích kariet (ďalej aj „EsK“) vo vybraných stravovacích zariadeniach, reštauráciách, zariadeniach rýchleho občerstvenia, potravinových reťazcoch, obchodoch s potravinami, t. j. zmluvných partnerov poskytovateľa, prevádzkovaných na území Slovenskej republiky, akceptujúcich EsK na úhradu ceny stravovania (ďalej len „akceptačné miesta“). Súčasťou predmetu zmluvy je okrem dodania EsK aj správa EsK a pripisovanie (dobíjanie) príspevkov na stravovanie jednotlivým EsK podľa aktuálnych potrieb objednávateľa. Bližší opis predmetu zákazky je uvedený v prílohe č. 1 tejto zmluvy.
	2. Záväzok poskytovateľa podľa predchádzajúcej vety zahŕňa najmä, nie však výlučne:
		1. Vydávanie a dodávanie EsK,
		2. Pripisovanie (dobíjanie) hodnoty príspevkov na straovanie jednotlivým EsK

 podľa aktuálnych potrieb objednávateľa podľa čiastkových zmlúv, resp. objednávok,

* + 1. Bezplatné poskytnutie mobilnej aplikácie (pre operačné systémy Android a iOS)

 a online prístupu do webového portálu poskytovateľa pre držiteľov EsK a zriadenie

 prístupu pre zákaznícky portál pre vybrané kontaktné osoby objednávateľa (ďalej

 spolu bod 2.1 a 2.2 tejto zmluvy aj ako „služba“).

* 1. Objednávateľ sa zaväzuje objednanú a riadne poskytnutú službu prevziať a zaplatiť dohodnutú cenu vo výške a spôsobom podľa tejto zmluvy.
	2. Predpokladaná celková cena (finančný limit) predmetu zmluvy za obdobie platnosti tejto zmluvy - 24 mesiacov - je**: 448 200,00** **EUR bez DPH**.
	3. Jednotlivé fakulty, súčasti a pracoviská objednávateľa môžu nabíjať EsK rôznymi výškami príspevku na stravovanie.
	4. Objednávateľ nie je povinný odobrať predpokladané množstvo služieb tvoriacich predmet plnenia zmluvy, ani vyčerpať predpokladaný finančný objem. Celkové odobraté množstvo služieb bude závisieť od finančných možností a konečných potrieb objednávateľa.
	5. Poskytovateľ bude poskytovať službu vo svojom mene, na svoje nebezpečenstvo a na svoje náklady, zodpovedá za to, že poskytovaná služba nebude v rozpore s technickými normami, osobitnými predpismi, že ju poskytne v bezchybnom stave, kvalite a v množstve určenom v objednávke a v lehotách určených v čl. 3 a v tejto zmluve a jej prílohách. Poskytovateľ je povinný zabezpečiť dostatočnú ochranu (viď. príloha č. 1 tejto zmluvy – Opis predmetu zákazky) pri poskytovaní služby pred poškodením a znehodnotením EsK.
	6. Poskytovateľ je povinný – v prípade rovnosti kritéria na vyhodnotenie ponúk v procese vyhodnocovania ponúk - vydokladovať počet osobohodín ročne odpracovaný ŤZP osobami (fyzická osoba s ťažkým zdravotným postihnutím) na základe pracovného alebo obdobného pracovnoprávneho zmluvného vzťahu počas účinnosti tejto zmluvy. Poskytovateľ zašle objednávateľovi elektronicky kontaktnej osobe určenej po podpise tejto zmluvy informáciu o plnení tejto povinnosti do 30 dní po uplynutí 12 mesiacov od nadobudnutia účinnosti tejto zmluvy. V prípade, že úspešný uchádzač nepreukáže deklarovaný počet osobohodín po uplynutí obdobia 12 mesiacov, je povinný zaplatiť verejnému obstarávateľovi zmluvnú pokutu vo výške 15 000 EUR. Objednávateľ si vyhradzuje právo požadovať doklady preukazujúce pravdivosť informácie o plnení si tejto povinnosti – pracovné zmluvy, doklady o tom, že daný zamestnanec je osobu ŤZP a pod.
1. Dodacie podmienky a miesto plnenia, akceptačné miesta
	1. Služba bude odoberaná jednotlivými fakultami, súčasťami a pracoviskami objednávateľa na základe nimi vystavených a zaslaných (mailom, poštou) objednávok, resp. čiastkových zmlúv (objednávky v hodnote do 3 320,- EUR bez DPH, nad túto hodnotu čiastkové zmluvy). Zodpovedné osoby jednotlivých fakúlt, súčastí a pracovísk objednávateľa (ďalej len „súčasti UK“), ako aj miesta dodania sú uvedené v prílohe č. 3 tejto zmluvy. Zároveň bude mať objednávateľ možnosť vystaviť objednávku aj v online webovom portáli poskytovateľa podľa jeho skutočných potrieb, pričom objednávateľ má právo špecifikovať službu pri každej objednávke (ďalej spolu všetky možnosti objednávania aj ako „objednávka“).
	2. Objednávka musí obsahovať odvolanie sa na túto zmluvu, názov, množstvo a druh objednávanej služby, identifikačné číslo, meno a priezvisko zamestnancov objednávateľa, ku ktorým bude asociovaná hodnota príspevkov na stravovania, hodnota príspevku na stravovanie, lehota dodania služby, určenie osoby poverenej na prevzatie služby (len pri prevzatí EsK) a dátum objednávky.
	3. Poskytovateľ potvrdí prijatie objednávky služby objednávateľovi po jej doručení cez online webový portál poskytovateľa alebo poštou, prípadne mailom  formou e-mailu bez zbytočného odkladu.
	4. Interval objednávania EsK a pripisovanie príspevkov na stravovanie bude realizované podľa potrieb objednávateľa, prevažne na mesačnej frekvencii.
	5. Dohodnutá lehota dodávky EsK je 5 (päť) pracovných dní odo dňa doručenia potvrdenia podľa tohto článku, bodu 3.3, najneskôr do 7 (sedem) pracovných dní od odoslania objednávky, ibaže objednávateľ v objednávke, vzhľadom k povahe služby, povolí dlhšiu lehotu. EsK budú doručené podľa menného zoznamu uvedeného v objednávke, a to v požadovanej hodnote, množstve, na miesto špecifikované v objednávke. Súčasne s dodanými EsK poskytovateľ dodá objednávateľovi aj plnenia uvedené v čl. 2 bod2.2.3.
	6. Dohodnutá lehota na dobitie EsK sú 2 (dve) hodiny od - doručenia potvrdenia podľa tohto článku, bodu 3.3, najneskôr do 24 (dvadsaťštyri) hodín od odoslania objednávky, ibaže objednávateľ v objednávke, vzhľadom k povahe služby, povolí dlhšiu lehotu.
	7. Lehoty podľa tohto článku sú pre poskytovateľa záväzné a ich nedodržaním sa poskytovateľ dostáva do omeškania.
	8. Prevzatie EsK vykoná osobne poverený zamestnanec objednávateľa – podľa prílohy č. 3 tejto zmluvy (resp. osoba poverená osobou uvedenou v prílohe č. 3 tejto zmluvy), ktorý skontroluje úplnosť a kvalitu poskytovanej služby a potvrdí prevzatie EsK.
	9. Povinnosť riadne a včas poskytnúť službu splní poskytovateľ až odovzdaním EsK v mieste dodania poverenému zamestnancovi objednávateľa alebo ich dobitím v zmysle objednávky.
	10. Zodpovedný poverený zamestnanec objednávateľa EsK neprevezme, ak poskytnutie služby kvalitatívne alebo kvantitatívne nezodpovedá objednávke alebo je viditeľne poškodený jej obal alebo jej obsah.
	11. Miesto dodania papierových stravovacích poukážok je:

Univerzita Komenského v Bratislave; súčasti UK v zmysle prílohy č. 3 tejto zmluvy.

* 1. Zoznam akceptačných miest tvorí prílohu č. 4 tejto zmluvy (totožný zoznam so zoznamom predloženým v rámci procesu ponuky) a poskytovateľ je povinný pravidelne aktualizovať a predložiť ho objednávateľovi bez zbytočného odkladu, najneskôr do 10 pracovných dní od vykonania zmeny v zozname akceptačných miest.
1. Cena služby a platobné podmienky
	1. Zmluvné strany sa dohodli na cene služby v súlade so zákonom č. 18/1996 Z. z o cenách v znení neskorších predpisov ako na jednotkovej cene položky, špecifikovanej v prílohe č. 2 tejto zmluvy rešpektujúc prílohu č. 1 tejto zmluvy.
	2. Provízia a všetky ostatné súvisiace náklady uvedené v bode 4.6 a následne v tejto zmluve a jej prílohách (poplatok za sprostredkované stravovacie služby) je v súlade s § 152 Zákonníka práce vo výške (doplní úspešný uchádzač) % z hodnoty príspevku na stravovanie, bez ohľadu na množstvo a frekvenciu objednávok a platí počas celého trvania tejto zmluvy.
	3. Poskytovateľ je oprávnený k cene služby účtovať daň z pridanej hodnoty vo výške určenej všeobecne záväznými právnymi predpismi.
	4. Cena služby reflektuje ponuku poskytovateľa v procese verejného obstarávania, je konečná a zahŕňa všetky náklady poskytovateľa spojené s poskytnutím služby, vrátane vyhotovenia, balenia, dodania EsK, ich dobíjania, výmeny, blokácie, aktivácie, personalizácie, vedenia zamestnaneckých účtov k EsK, priradenie príspevkov na stravovanie k EsK, komunikácia s držiteľom karty (zasielanie SMS a pod.), nákladov na ich dopravu do miest plnenia, poistenia, vystavenia faktúry, storno poplatkov za vrátenie alebo výmenu, zmeny nominálnej príspevkov na stravovanie, všetkých náležitosti uvedených v prílohe č. 1 tejto zmluvy, prípadne akékoľvek ďalšie plnenie spojené s plnením služby.
	5. Celková cena služby za všetky čiastkové plnenia objednávateľa podľa tejto zmluvy nemôže počas účinnosti tejto zmluvy presiahnuť hodnotu finančného limitu **448 200,00** **EUR bez DPH,** pričom pod pojmom celková cena služby sa rozumie sumár všetkých peňažných plnení, ktoré budú uhradené objednávateľom poskytovateľovi na základe objednávok, vyhotovených v súlade s touto zmluvou. Objednávateľ pritom nie je povinný vyčerpať celý finančný objem uvedený v tomto ustanovení zmluvy.
	6. Cena služby sa bude uhrádzať na základe faktúry, ktorú je poskytovateľ oprávnený vystaviť až po riadnom poskytnutí služby na základe objednávky objednávateľa.
	7. Faktúry budú mať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry bude originál dodacieho listu.
	8. Faktúry budú uhrádzané bezhotovostným prevodom so splatnosťou 30 dní od doručenia faktúry bez nedostatkov na adresu príslušnej súčasti UK podľa prílohy č. 3 tejto zmluvy. Objednávateľ preddavky neposkytuje.
	9. Ak predložená faktúra nebude spĺňať požadované náležitosti alebo nebude vystavená v súlade s platnou zmluvou, objednávateľ ju vráti v lehote splatnosti na dopracovanie. Opravená faktúra je splatná v zmysle vyššie uvedeného, pričom lehota splatnosti začína plynúť odznova odo dňa doručenia faktúry bez nedostatkov.
	10. Poskytovateľ sa zaväzuje doručiť objednávateľovi informáciu (kontaktné osoby, resp. ich mailové adresy budú určené po podpise zmluvy) o finančnom objeme plnenia za obdobie kalendárneho štvrťroka do 5. dňa po jeho skončení emailom.
2. Zmluvné pokuty a úroky z omeškania
	1. V prípade omeškania poskytovateľa s poskytnutím služby v lehote dohodnutej v čl. 3 bod 3.5 tejto zmluvy je objednávateľ oprávnený účtovať poskytovateľovi zmluvnú pokutu vo výške 1% z celkovej ceny čiastkovej zmluvy, resp. objednávky.
	2. Za porušenie povinnosti poskytovateľa podľa čl. 3 bod 3.6 tejto zmluvy má objednávateľ právo uplatniť si u poskytovateľa nárok na zaplatenie zmluvnej pokuty vo výške 3% zo súčtu hodnôt príspevkov na stravovanie, pri ktorých došlo k porušeniu povinnosti poskytovateľa pripísať ich na EsK riadne a včas.

* 1. V prípade porušenia povinností poskytovateľa uvedených v čl. 8 tejto zmluvy je objednávateľ oprávnený účtovať mu pokutu vo výške 1000 eur za každé jedno porušenie, a to aj opakovane.
	2. V prípade, že sa poskytovateľ dostane do omeškania s odstránením vadného plnenia v lehote stanovej objednávateľom, je objednávateľ oprávnený uplatniť si voči poskytovateľovi zmluvnú pokutu vo výške 0,05 % z konečnej ceny vadného plnenia, a to za každý aj začatý deň omeškania.
	3. V prípade odstúpenia objednávateľa od tejto zmluvy pre podstatné porušenia uvedené v čl. 7 bod 7.5 tejto zmluvy, je oprávnený účtovať si jednorazovo pokutu vo výške 20 % z celkovej hodnoty zmluvy uvedenej v čl. 4, bod 4.5 tejto zmluvy.
	4. V prípade porušenia akejkoľvek povinnosti uvedenej v tejto zmluve, resp. v jej prílohách, okrem už uvedených v tomto článku, je objednávateľ oprávnený účtovať si zmluvnú pokutu vo výške 1000 eur za každé jedno porušenie, a to aj opakovane.
	5. V prípade omeškania objednávateľa so zaplatením faktúry si uplatní poskytovateľ voči objednávateľovi úrok z omeškania v zákonnej výške z fakturovanej čiastky za každý deň omeškania.
1. Zodpovednosť za vady
	1. Poskytovateľ zodpovedá za to, že EsK majú v čase ich prevzatia objednávateľom zmluvne dohodnuté vlastnosti ,že zodpovedajú technickým normám a právnym predpisom Slovenskej republiky a že v čase ich prevzatia nemajú, ani po dobu ich užívania nebudú mať vady, ktoré by rušili alebo znižovali hodnotu alebo možnosť ich užívania objednávateľom, resp. jeho zamestnancami na určený účel.
	2. Objednávateľ je povinný písomne (aj e-mailom) oznámiť prípadne vady EsK a ostatné vady poskytovateľovi bez zbytočného odkladu po ich zistení, najneskôr však do 10 pracovných dní.
	3. Oznámenie o vadách musí obsahovať najmä:
	4. Označenie veci „reklamácia“ a predmet reklamácie,
	5. Číslo EsK (v prípade reklamácie EsK) a číslo objednávky, ku ktorej sa reklamácia vzťahuje,
	6. Popis vady, rozporu alebo nedostatku (tzn. všetky podrobnosti potrebné pre relevantné posúdenie oprávnenosti reklamácie).
	7. Poskytovateľ sa zaväzuje preskúmať a vybaviť reklamáciu bez zbytočného odkladu jej prijatí, najneskôr však do 7 (sedem) kalendárnych dní odo dňa prijatia písomnej reklamácie.
	8. Poskytovateľ nezodpovedá za vady, rozpory alebo nedostatky, ak boli spôsobené nedodržaním zmluvných povinností objednávateľa a/alebo jeho zamestnancom, alebo ak reklamácia odporuje povahe služby.
2. Ukončenie zmluvy
	1. Táto zmluva sa uzatvára na dobu určitú, na 24 mesiacov odo dňa nadobudnutia jej účinnosti alebo do doby vyčerpania finančného limitu, uvedeného v bode 4.5 tejto zmluvy, podľa toho, ktorá skutočnosť nastane skôr.
	2. Túto dohodu je možné ukončiť okrem dôvodov uvedených v bode 7.1 tohto článku nasledovne:
	3. odstúpením od zmluvy v prípade podstatného porušenia zmluvy druhou zmluvnou stranou,
	4. stratou oprávnenia poskytovateľa k výkonu činnosti, ktorá je potrebná pre realizáciu predmetu zmluvy, bez potreby uskutočnenia akéhokoľvek úkonu zo strany zmluvných strán,
	5. písomnou dohodou zmluvných strán,
	6. vyhlásením konkurzu alebo likvidácie na poskytovateľa, bez potreby uskutočnenia akéhokoľvek úkonu zo strany zmluvných strán,
	7. písomnou výpoveďou objednávateľa,
	8. odstúpením od zmluvy v súlade s § 19 zákona o verejnom obstarávaní.
	9. Objednávateľ môže túto zmluvu vypovedať kedykoľvek, a to aj bez uvedenia dôvodu. Výpovedná lehota je 2 mesiace a začína plynúť prvým dňom kalendárneho mesiaca nasledujúceho po mesiaci, v ktorom bola písomná výpoveď doručená poskytovateľovi.
	10. Každá zo zmluvných strán je oprávnená okamžite odstúpiť od zmluvy pri podstatnom porušení zmluvnej povinnosti druhou zmluvnou stranou alebo keď sa pre druhú zmluvnú stranu stalo splnenie podstatných zmluvných povinností úplne nemožným.
	11. Za podstatné porušenie sa na účely tejto zmluvy považuje najmä (nie však výlučne):
	12. omeškanie poskytovateľa s poskytnutím služby oproti dohodnutému termínu v čl. 3 bod 3.5 a 3.6 o viac ako 5 dní, resp. 5 hodín okrem prípadu, ktorý by omeškanie ospravedlňoval (vyššia moc),
	13. ak cena bude fakturovaná v rozpore s platobnými podmienkami dohodnutými v tejto zmluve,
	14. poskytovateľ poskytne objednávateľovi predmet zmluvy takým spôsobom, ktorý je v rozpore s touto zmluvou,
	15. porušenie zmluvných podmienok týkajúcich sa najmä nedodržania iných termínov ako tých, ktoré sú uvedené v písm. a) tohto bodu a kvality napriek opakovaným upozorneniam objednávateľa,
	16. objednávateľ je v omeškaní so zaplatením faktúry o viac ako 60 kalendárnych dní,
	17. porušenie uvedené v Obchodnom zákonníku v platnom znení,
	18. porušenie povinností poskytovateľa uvedené v čl. 8 tejto zmluvy.
	19. Odstúpenie od zmluvy alebo ukončenie tejto zmluvy dohodou, alebo výpoveďou neovplyvňuje splnenie záväzkov oboch zmluvných strán, ktoré vznikli pred odstúpením od zmluvy alebo pred jej ukončením dohodou, resp. výpoveďou.
	20. Ak zmluvná strana odstupuje od zmluvy, potom je povinná túto skutočnosť oznámiť druhej zmluvnej strane písomne. Takéto oznámenie musí označovať okolnosť resp. dôvod, pre ktorý zmluvná strana odstupuje od zmluvy a presnú citáciu ustanovenia zmluvy alebo právneho predpisu, ktorý ju k odstúpeniu oprávňuje. Bez týchto náležitostí je odstúpenie neplatné, ibaže právo odstúpiť od zmluvy vyplýva priamo zo zákona. Oznámenie o odstúpení od zmluvy môže obsahovať prehlásenie, že zmluvná strana odstupuje od zmluvy až okamihom márneho uplynutia lehoty stanovenej k odstráneniu porušenia, ktoré je dôvodom odstúpenia, ak je to vzhľadom k povahe porušenia povinnosti možné.
	21. V prípade odstúpenia od zmluvy je toto odstúpenie účinné doručením písomného oznámenia o odstúpení druhej zmluvnej strane, ak z obsahu odstúpenia nevyplýva neskorší účinok odstúpenia. Za riadne doručenie oznámenia o odstúpení od zmluvy sa považuje jeho doručenie prostredníctvom poskytovateľa poštovných služieb alebo kuriéra druhej zmluvnej strane. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na poslednú známu adresu zmluvnej strany.
	22. Odstúpením od zmluvy nezaniká nárok oprávnenej strany na zaplatenie zmluvných pokút a na náhradu vzniknutej škody.
	23. Zmluvné strany nie sú zodpovedné za čiastočné alebo úplné neplnenie zmluvných záväzkov následkom pôsobenia vyššej moci v zmysle § 374 Obchodného zákonníka.
	24. V prípade pôsobenia vyššej moci, lehoty dohodnuté k plneniu zmluvných záväzkov sa predlžujú o dobu jej pôsobenia.
	25. Zmluvná strana ovplyvnená vyššou mocou je povinná druhú zmluvnú stranu upovedomiť písomne o začatí a ukončení pôsobenia vyššej moci bezodkladne, najneskôr však do 15 dní od začatia jej pôsobenia. Ak by tak zmluvná strana neurobila, nemôže sa zmluvná strana účinne dovolávať pôsobenia vyššej moci.
3. Využitie subdodávateľov
	1. Ak poskytovateľ pri plnení zmluvy využije kapacity subdodávateľa/ľov, ktorí sú známi, uvedie podiel plnenia zo zmluvy, ktorý má v úmysle zabezpečiť subdodávateľom na vlastné riziko a zodpovednosť, spolu s uvedením identifikačných údajov subdodávateľa, v rozsahu meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, funkcia.

|  |  |  |  |  |
| --- | --- | --- | --- | --- |
| **Obchodné meno subdodávateľa** | **Adresa sídla subdodávateľa** | **IČO** | **Podiel plnenia v %** | **Meno a priezvisko osoby oprávnenej konať za subdodávateľa, adresa pobytu, dátum narodenia, funkcia** |
| \*  |  |  |  |  |

*\*(pozn. vyplní len úspešný uchádzač pred podpisom zmluvy, doplní počet riadkov podľa potreby)*

* 1. Poskytovateľ je povinný oznámiť objednávateľovi akúkoľvek zmenu údajov o subdodávateľoch.
	2. Pravidlá pre zmenu subdodávateľov a povinnosť poskytovateľa oznámiť zmenu subdodávateľa:

Poskytovateľ je povinný objednávateľovi predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má poskytovateľ v úmysle zadať subdodávateľovi, meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, ak nebolo pridelené identifikačné číslo, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Navrhovaný subdodávateľ' musí spĺňať príslušné podmienky stanovené zákonom o verejnom obstarávaní.

* 1. Zmena subdodávateľa podlieha písomnému schváleniu objednávateľom.
1. Mlčanlivosť
	1. Pod pojmom „Dôverná informácia“ sa rozumie akákoľvek informácia, ktorá nie je verejne prístupná a ktorú zmluvná strana poskytujúca dôvernú informáciu (ďalej len ako „Poskytovateľ 2“) označí za dôvernú, okrem tej, ktorá sa stane alebo stala verejne prístupnou inak ako neoprávnenou manipuláciou zmluvnou stranou, ktorá sa oboznamuje s dôvernou informáciou (ďalej len ako „Prijímateľ“).
	2. Dôverné informácie môžu byť poskytnuté vo verbálnej (telefonát, rozhovor), písomnej (zadanie, pripomienkovanie), alebo elektronickej forme (email, textový editor, zdrojový kód).
	3. Prijímateľ je oprávnený použiť dôverné informácie výlučne na účely spolupráce. Po skončení spolupráce je povinný zdržať sa použitia dôverných informácií na akýkoľvek iný účel.
	4. Prijímateľ je povinný zdržať sa neoprávnenej manipulácie s dôvernými informáciami.

* 1. Prijímateľ môže poskytnúť dôverné informácie tretím osobám iba v nevyhnutnom rozsahu, výlučne na účely spolupráce a len so súhlasom Poskytovateľa 2. Prijímateľ zodpovedá za neoprávnenú manipuláciu s dôvernými informáciami treťou osobou. Poskytnutie dôverných informácií tretej osobe je Prijímateľ povinný bezodkladne oznámiť Poskytovateľovi 2.
	2. Bez súhlasu Poskytovateľa 2 je Prijímateľ oprávnený poskytnúť dôverné informácie len v prípadoch a v rozsahu určených zákonom alebo iným všeobecne záväzným právnym predpisom.
	3. Prijímateľ je povinný prijať a dodržiavať také technické, organizačné a iné opatrenia potrebné na ochranu dôverných informácií, ktoré mu boli alebo mu budú poskytnuté, alebo sprístupnené, aby bolo účinne zabránené pred neoprávnenou manipuláciou s dôvernými informáciami.
	4. Prijímateľ je povinný bez zbytočného odkladu oznámiť Poskytovateľovi 2 každú neoprávnenú manipuláciu s dôvernými informáciami.
	5. Prijímateľ je povinný poskytnúť Poskytovateľovi 2 všetku súčinnosť potrebnú na odstránenie následkov neoprávnenej manipulácie s dôvernými informáciami.
	6. Prijímateľ je povinný zabezpečiť oboznámenie sa s povinnosťami podľa tohto článku tretie osoby, ktorým poskytne dôverné informácie.
	7. Poskytovateľ má právo odmietnuť poskytnutie dôverných informácii ak takéto poskytnutie nebude nevyhnutne potrebné k vzájomnej spolupráci.
	8. Po skončení vzájomnej spolupráce je Prijímateľ povinný vrátiť Poskytovateľovi 2 všetky originály, kópie, reprodukcie alebo iné zhrnutia dôverných informácií.
	9. Prijímateľ zodpovedá za každú neoprávnenú manipuláciu s dôvernými informáciami, ktoré mu boli poskytnuté.
	10. Prijímateľ zodpovedá za neoprávnenú manipuláciu s dôvernými informáciami, ktoré poskytol tretej osobe.
	11. V prípade, neoprávnenej manipulácie s dôvernými informáciami vzniká Poskytovateľovi 2 nárok na zmluvnú pokutu vo výške 10.000,- eur, slovom desaťtisíc eur, za každý jednotlivý prípad neoprávnenej manipulácie. Nárok na náhradu týmto nie je dotknutý.
	12. Poskytovateľ 2 nezodpovedá za škodu spôsobenú Prijímateľovi, ktorá vznikne použitím dôverných informácií.
	13. Poskytnutím dôverných informácií neprechádza na Prijímateľa vlastnícke alebo iné právo alebo licencia k dôverným informáciám.
	14. Všetky povinnosti poskytovateľa ako Prijímateľa dôvernej informácie sa týkajú aj jeho subdodávateľov a za ich porušenie subdodávateľom zodpovedá poskytovateľ akoby sa porušenia dopustil sám poskytovateľ.
1. Záverečné ustanovenia
	1. Zmluva vzniká prejavením súhlasu s celým jej obsahom a jej podpísaním oprávnenými zástupcami zmluvných strán.
	2. Zmluva môže byť zmenená len písomnými dodatkami, podpísanými oprávnenými zástupcami zmluvných strán, v súlade so zákonom o verejnom obstarávaní.
	3. Pokiaľ v zmluve nie je dohodnuté inak, platia pre zmluvný vzťah ňou založený príslušné ustanovenia Obchodného zákonníka.
	4. Zmluva je vyhotovená v štyroch vyhotoveniach, z ktorých po podpise sú dve určené pre objednávateľa a dve pre poskytovateľa.

* 1. Táto zmluva nadobúda platnosť dňom podpísania oboma zmluvnými stranami a  účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Poskytovateľ týmto prehlasuje, že súhlasí so zverejnením tejto zmluvy v celom rozsahu v Centrálnom registri zmlúv.
	2. Neoddeliteľnou súčasťou tejto zmluvy sú nasledujúce prílohy:

Príloha č. 1: Opis predmetu zákazky

Príloha č. 2: Návrh na plnenie kritéria na vyhodnotenie ponúk/cenová ponuka

Príloha č. 3 – Zoznam kontaktných miest a osôb objednávateľa

Príloha č. 4 – Zoznam akceptačných miest

Za objednávateľa Za poskytovateľa

V Bratislave, dňa V (doplní úspešný uchádzač), dňa

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Ingrid Kútna Želonková, PhD. (doplní úspešný uchádzač)

 kvestorka UK (doplní úspešný uchádzač)

Príloha č. 3 – Zoznam kontaktných miest a osôb objednávateľa

|  |  |  |
| --- | --- | --- |
| **Súčasť UK** | **Zodpovedné osoby** | **Fakturačné údaje** |
| **Lekárska fakulta UK** | tajomník | Univerzita Komenského v Bratislave Lekárska fakulta Špitálska 24 813 72 Bratislava IČO: 00397865 |
| **Právnická fakulta UK** | tajomník | Univerzita Komenského v Bratislave Právnická fakulta Šafárikovo nám. 6 P.O.BOX 313 810 00 Bratislava IČO: 00397865 |
| **Prírodovedecká fakulta UK** | tajomník | Univerzita Komenského v Bratislave Prírodovedecká fakulta Ilkovičova 6, Mlynská dolina 842 15 Bratislava IČO: 00397865 |
| **Pedagogická fakulta UK** | tajomník | Univerzita Komenského v Bratislave Pedagogická fakulta Račianska 59 813 34 Bratislava IČO: 00397865 |
| **Farmaceutická fakulta UK** | tajomník | Univerzita Komenského v Bratislave Farmaceutická fakulta Odbojárov 10 832 32 Bratislava IČO: 00397865 |
| **Fakulta telesnej výchovy a športu UK** | tajomník | Univerzita Komenského v Bratislave Fakulta telesnej výchovy a športu Nábr. Arm. gen. L. Svobodu 9 814 69 Bratislava IČO: 00397865 |
| **Fakulta matematiky, fyziky a informatiky UK** | tajomník | Univerzita Komenského v Bratislave Fakulta matematiky, fyziky a informatiky Mlynská dolina F2-23 842 48 Bratislava IČO:00397865 |
| **Fakulta sociálnych a ekonomických vied UK** | tajomník | Univerzita Komenského v Bratislave Fakulta sociálnych a ekonomických vied Mlynské Luhy 4 821 05 Bratislava IČO:00397865  |
| **Rektorát UK a CFS UK** | kvestorka  | Miesto dodania:Univerzita Komenského v Bratislave Družba UKBotanická 25842 14 BratislavaFakturačné údaje:Univerzita Komenského v BratislaveŠafárikovo nám. 6814 99 BratislavaIČO:00397865Miesto dodania:Univerzita Komenského v Bratislave Mlyny UKStaré Grunty 36841 04 BratislavaFakturačné údaje:Univerzita Komenského v BratislaveŠafárikovo nám. 6814 99 BratislavaIČO:00397865Miesto dodania a fakturačné údaje:Univerzita Komenského v BratislaveRektorátŠafárikovo nám.6 814 99 Bratislava IČO: 00397865 |